
                        ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 47ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 403/2023
Στη Λευκάδα σήμερα  στις 7 του μηνός Νοεμβρίου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 24723/3-11-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
                            ΠΑΡΟΝΤΕΣ                                                                ΑΠΟΝΤΕΣ                   

	1
	Καλός Χαράλαμπος (Πρόεδρος)
	1
	Τυπάλδος Νικόλαος

	2
	Τσιρογιάννης Γεώργιος
	2
	Γιαννιώτης Παναγιώτης

	3
	Μαργέλη Μαρία
	3
	Κοντογιώργης Σπυρίδων

	4
	Σκληρός Φίλιππος
	4
	

	5
	Βικέντιος Νικόλαος  
	5
	

	6
	Λύγδας Σπυρίδων 
	6
	

	7
	
	7
	

	8
	
	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση τέσσερα (4) θέματα Εκτός Ημερήσιας Διάταξης.

ΘΕΜΑ 4ο: Απόφαση Ο.Ε. περί έγκρισης πρακτικού (ελέγχου εγγυήσεων συμμετοχής)  της Επιτροπής διενέργειας και αξιολόγησης  προσφορών του ανοικτού διαγωνισμού άνω των ορίων για την επιλογή αναδόχου το Υποέργο 4  «ΑΝΑΚΑΤΑΣΚΕΥΗ ΔΗΜΟΤΙΚΟΥ ΓΗΠΕΔΟΥ ΠΟΔΟΣΦΑΙΡΟΥ ΝΥΔΡΙΟΥ «ΝΙΚΟΛΑΟΣ ΣΤΕΡΙΩΤΗΣ» της Πράξης «ΒΕΛΤΙΩΣΗ ΑΘΛΗΤΙΚΩΝ ΕΓΚΑΤΑΣΤΑΣΕΩΝ» Κωδ. 2023ΝΑ35500000 συνολικού προϋπολογισμού 308.760,00€ με το Φ.Π.Α.24% :59.760,00€, με κριτήριο την πλέον συμφέρουσα από οικονομική άποψη προσφορά βάσει τιμής.

Εισηγητής: Χαράλαμπος Καλός, Δήμαρχος, Πρόεδρος Ο.Ε.

Ο Πρόεδρος της Ο.Ε. κ. Χαράλαμπος Καλός, Δήμαρχος, εισηγούμενος το θέμα, έθεσε υπόψη των μελών της Επιτροπής τα εξής:

Σύμφωνα με το άρθρο 72 παρ.1 περιπτ. στ’ και ζ’ του Ν.3852/2010, όπως ισχύει: «Η Οικονομική Επιτροπή είναι συλλογικό όργανο, αρμόδιο για τον έλεγχο και την παρακολούθηση της οικονομικής και διοικητικής λειτουργίας του δήμου. Ειδικότερα, έχει τις ακόλουθες αποφασιστικές, ελεγκτικές και γνωμοδοτικές αρμοδιότητες: [...] στ) Αποφασίζει για: i. Την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, συμπεριλαμβανομένων και αυτών που αφορούν σε έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του Δήμου ή δημόσιους υπαλλήλους. [...] ζ)Ασκεί τα καθήκοντα αναθέτουσας αρχής κατά το στάδιο που προηγείται της σύναψης των συμβάσεων έργων, μελετών, υπηρεσιών και προμηθειών, ανεξαρτήτως προϋπολογισμού, πλην των περιπτώσεων της απευθείας ανάθεσης, που υπάγονται στην αρμοδιότητα του Δημάρχου και αποφασίζει για την έγκριση και παραλαβή των πάσης φύσεως μελετών του Δήμου, σύμφωνα με το άρθρο 189 του ν. 4412/2016 (Α΄ 147)..»

Σύμφωνα με το άρθρο 72 παρ.1 του Ν.4412/2016: «Οι αναθέτουσες αρχές ζητούν από τους προσφέροντες να παράσχουν «εγγύηση συμμετοχής», το ύψος της οποίας καθορίζεται στα έγγραφα της σύμβασης σε συγκεκριμένο χρηματικό ποσό, αριθμητικώς και ολογράφως σε ευρώ, και δεν μπορεί να υπερβαίνει το δύο τοις εκατό (2%) της εκτιμώμενης αξίας της σύμβασης, μη συνυπολογιζόμενων των δικαιωμάτων προαίρεσης και παράτασης της σύμβασης, με στρογγυλοποίηση στο δεύτερο δεκαδικό ψηφίο.
Σε περίπτωση υποβολής προσφοράς για ένα ή περισσότερα τμήματα της σύμβασης, το ύψος της εγγύησης συμμετοχής υπολογίζεται επί της εκτιμώμενης αξίας, του/των προσφερομένου/ων τμήματος/τμημάτων της σύμβασης.
Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.
Η εγγύηση συμμετοχής πρέπει να ισχύει για τριάντα (30) ημέρες τουλάχιστον μετά από τη λήξη του χρόνου ισχύος της προσφοράς που καθορίζουν τα έγγραφα της σύμβασης. Η αναθέτουσα αρχή μπορεί, πριν από τη λήξη της προσφοράς, να ζητά από τον προσφέροντα να παρατείνει, πριν από τη λήξη τους, τη διάρκεια ισχύος της προσφοράς και της εγγύησης συμμετοχής.
Στις διαδικασίες σύναψης δημόσιων συμβάσεων, οι οποίες διενεργούνται μέσω του ΕΣΗΔΗΣ, οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, με ευθύνη του οικονομικού φορέα, το αργότερο πριν την ημερομηνία και ώρα αποσφράγισης των προσφορών που ορίζεται στα έγγραφα της σύμβασης, άλλως η προσφορά απορρίπτεται ως απαράδεκτη.
Η προσφορά οικονομικού φορέα που παρέλειψε να προσκομίσει την απαιτούμενη από τα έγγραφα της σύμβασης εγγύηση συμμετοχής απορρίπτεται ως απαράδεκτη, μετά από γνώμη του αρμόδιου συλλογικού οργάνου. Η απόφαση απόρριψης της προσφοράς του προηγούμενου εδαφίου εκδίδεται πριν από την έκδοση οποιασδήποτε άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης.Οι αναθέτουσες αρχές μπορούν να μην απαιτούν εγγύηση συμμετοχής για τις ακόλουθες περιπτώσεις:
α) διαδικασία σύναψης συμφωνίας - πλαίσιο, ή
β) διαδικασία ανάθεσης σύμβασης μέσω δυναμικού συστήματος αγοράς, ή
γ) απευθείας ανάθεση, ή
δ) επιλογή από κατάλογο, ή
ε) επιλογή από ηλεκτρονικό κατάλογο (e-catalogue/e- marketplace).»

Βάσει της αριθμ. 333/2023 (ΑΔΑ:Ψ7ΝΡΩΛΙ-0ΛΟ) απόφασης της Οικονομικής Επιτροπής, με την οποία εγκρίθηκαν οι τεχνικές προδιαγραφές και καθορίστηκαν οι όροι της διακήρυξης του  ανοικτού διαγωνισμού άνω των ορίων για την επιλογή αναδόχου για το Υποέργο 4  «ΑΝΑΚΑΤΑΣΚΕΥΗ ΔΗΜΟΤΙΚΟΥ ΓΗΠΕΔΟΥ ΠΟΔΟΣΦΑΙΡΟΥ ΝΥΔΡΙΟΥ «ΝΙΚΟΛΑΟΣ ΣΤΕΡΙΩΤΗΣ» της Πράξης «ΒΕΛΤΙΩΣΗ ΑΘΛΗΤΙΚΩΝ ΕΓΚΑΤΑΣΤΑΣΕΩΝ» Κωδ. 2023ΝΑ35500000 συνολικού προϋπολογισμού 308.760,00€ με το Φ.Π.Α.24% με κριτήριο την πλέον συμφέρουσα από οικονομική άποψη προσφορά βάσει τιμής, εκδόθηκε από το Δήμαρχο η διακήρυξη  του διαγωνισμού με αριθμ.20966/14-09-2023 με ΑΔΑΜ:23PROC013411274 2023-09-15.
Με την υπ’ αριθ. 334/2023 (ΑΔΑ:6ΓΛ9ΩΛΙ-ΤΔ0) απόφαση της Οικονομικής Επιτροπής συγκροτήθηκε η  Επιτροπή διαγωνισμού, η οποία την 12-10-2023 προέβη στην ηλεκτρονική αποσφράγιση. Κατόπιν προχώρησε στον έλεγχο εγγυήσεων συμμετοχής, που υποβλήθηκαν στον παραπάνω διαγωνισμό, συντάσσοντας το σχετικό πρακτικό το οποίο επισυνάπτεται στην παρούσα.

ΕΛΛΗΝΙΚΗ ∆ΗΜΟΚΡΑΤΙΑ
∆ΗΜΟΣ Λ Ε Υ Κ Α ∆ Α Σ
ΕΠΙΤΡΟΠΗ ∆ΙΕΝΕΡΓΕΙΑΣ ∆ΙΑΓΩΝΙΣΜΟΥ & AΞΙΟΛΟΓΗΣΗΣ ΠΡΟΣΦΟΡΩΝ
ΓΙΑ ΤΟ ∆ΙΑΓΩΝΙΣΜΟ ΣΥΜΦΩΝΑ ΜΕ ΤΟΥΣ ΟΡΟΥΣ ΤΗΣ ΜΕ ΑΡΙΘΜ. 20966/2023 ∆ΙΑΚΗΡΥΞΗΣ
1ο Π Ρ Α Κ Τ Ι Κ Ο
Επιτροπής διενέργειας διαγωνισµού και αξιολόγησης προσφορών (ηλεκτρονική αποσφράγιση και αξιολόγηση προσφορών)
Στη Λευκάδα σήµερα στις 12-10-2023, ηµέρα Τετάρτη της εβδοµάδας και ώρα 11:45 π.µ., συνεδρίασε η Επιτροπή διενέργειας διαγωνισµού και αξιολόγησης προσφορών του άρθρου 221 παρ.1 του Ν.4412/2016 η οποία συστάθηκε µε την αριθµ. 334/2023 (Α∆Α: 6ΓΛ9ΩΛΙ-Τ∆0) απόφαση Οικονοµικής Επιτροπής, προκειµένου να αποσφραγίσει τους ηλεκτρονικούς φακέλους «∆ΙΚΑΙΟΛΟΓΗΤΙΚΑ ΣΥΜΜΕΤΟΧΗΣ - ΤΕΧΝΙΚΗ ΠΡΟΣΦΟΡΑ» των συµµετεχόντων στον ανοιχτό διεθνή µέσω ΕΣΗ∆ΗΣ διαγωνισµό για την προµήθεια: «ΑΝΑΚΑΤΑΣΚΕΥΗ ΓΗΠΕΔΟΥ ΠΟ∆ΟΣΦΑΙΡΟΥ      ΝΥ∆ΡΙΟΥ      "ΝΙΚΟΛΑΟΣ      ΣΤΕΡΓΙΩΤΗΣ"»      (µε      αριθµ. 20966/2023 ∆ιακήρυξης), που έλαβε τον 231170 αριθµό συστήµατος ΕΣΗ∆ΗΣ, δηµοσιεύθηκε νοµίµως και αναρτήθηκε στο Κεντρικό Ηλεκτρονικό Μητρώο ∆ηµοσίων Συµβάσεων, λαµβάνοντας Α∆ΑΜ: 23PROC013411274 2023-09-15.

Στη συνεδρίαση της επιτροπής ήταν παρόντες:

1. Γεωργάκη Αγγελική, ΠΕ3 Πολιτικών Μηχανικών, υπάλληλος του ∆ήµου, τακτικό µέλος, Πρόεδρος.

2. Παντζου Ζωή, ΠΕ Μηχανικών Παραγωγής & διοίκησης, υπάλληλος του

∆ήµου, τακτικό µέλος.

3. Βραχνούλας ∆ηµήτρης, ΠΕ3 Πολιτικών Μηχανικών, υπάλληλος του ∆ήµου, τακτικό µέλος.

Η καταληκτική ηµεροµηνία παραλαβής των προσφορών ήταν σύµφωνα µε τη διακήρυξη η 11-10-2023 και ώρα 23:59 και η ηµεροµηνία ηλεκτρονικής αποσφράγισης των προσφορών η 12-10-2023 ηµέρα Τετάρτη και ώρα10:00 π.µ.

1. Προκειµένου να προβεί στην ηλεκτρονική αποσφράγιση των προσφορών, η Επιτροπή συνδέθηκε στο ΕΣΗ∆ΗΣ µε τα διαπιστευτήρια της (όνοµα χρήστη και κρυφό προσωπικό κωδικό πρόσβασης), επέλεξε τον ηλεκτρονικό διαγωνισµό 231170 και διαπίστωσε αφενός ότι ο διαγωνισµός ήταν χαρακτηρισµένος από το σύστηµα ως «κλειδωµένος» και αφετέρου ότι είχαν υποβληθεί εµπρόθεσµα στο διαγωνισµό δύο προσφορές από τους παρακάτω συµµετέχοντες:

	α/α
	ΣΤΟΙΧΕΙΑ ΣΥΜΜΕΤΕΧΟΝΤΩΝ
	Ηµ/νία και ώρα υποβολής
προσφοράς

	1
	TERRAIN Μονοπρόσωπη Ε.Π.Ε.
∆εληγιάννη 2, Τ.Κ. 17671, Καλλιθέα, Αττικής, Α.Φ.Μ.

999323631 ∆ΟΥ: Α' Καλλιθέας
	06-10-2023

13:56:47

	2
	ACTIONPLAY, Σ.ΣΦΑΚΙΑΝΑΚΗΣ Α. ΤΟΛΟΥ∆ΗΣ

Μονοπρόσωπη ΙΚΕ,

Κων/νου Παλαιολόγου 3 & Ελευθερίας, Περιοχή
	09-10-2023

14:38:49

	
	Νικόπολη Τ.Κ. 56430, Σταυρούπολη, ΑΦΜ. 997741335
	

	
	∆ΟΥ: Ε' Θεσσαλονίκης
	


Η Επιτροπή επισηµαίνει ότι µέχρι το στάδιο αυτό της διαδικασίας δεν ήταν δυνατή η πρόσβαση στο περιεχόµενό των προσφορών.

2. Στη συνέχεια τα µέλη της Επιτροπής που διαθέτουν τους απαραίτητους κωδικούς για την αποσφράγιση των προσφορών καταχώρισαν διαδοχικά σε ειδική φόρµα του συστήµατος τα διαπιστευτήρια τους (όνοµα χρήστη και κρυφό προσωπικό κωδικό πρόσβασης), προκειµένου να αποσφραγισθούν οι προσφορές.

3. Αµέσως µετά την παραπάνω διαδικασία οι προσφορές αποσφραγίσθηκαν και συγκεκριµένα αποσφραγίσθηκαν οι υποφάκελοι «∆ικαιολογητικά συµµετοχής – Τεχνική προσφορά» και «Οικονοµικές προσφορές» µε αποτέλεσµα να είναι δυνατή πλέον η πρόσβαση στο περιεχόµενο τους.

4. Μετά την αποσφράγιση των ανωτέρω φακέλων, η Επιτροπή ∆ιαγωνισµού εξέτασε την προσκόµιση της εγγύησης συµµετοχής, σύµφωνα µε την παράγραφο 1 του άρθρου 72 και διαπίστωσε ότι ο πρώτος εκ των συµµετεχόντων, TERRAIN Μονοπρόσωπη Ε.Π.Ε. δεν κατέθεσε εγγύηση συµµετοχής ηλεκτρονικής έκδοσης, µέχρι την καταληκτική ηµεροµηνία υποβολής προσφορών, ούτε προσκόµισε το πρωτότυπο της έντυπης εγγύησης συµµετοχής, µέχρι την ηµεροµηνία και ώρα αποσφράγισης, σύµφωνα µε το άρθρο 3.1.2.1.α. της διακήρυξης.

5. Στη συνέχεια η Επιτροπή ∆ιαγωνισµού προχώρησε στον έλεγχο της νοµιµότητας της εγγυητικής επιστολής του δευτέρου εκ των διαγωνιζοµένων, ACTIONPLAY, Σ.ΣΦΑΚΙΑΝΑΚΗΣ Α. ΤΟΛΟΥ∆ΗΣ Μονοπρόσωπη ΙΚΕ, διαγωνιζοµένων και απέστειλε την εγγυητική επιστολή συµµετοχής υπ' 7002035082/26-9-2023 τράπεζας EUROBANK, προκειµένου να ελεγχθεί η εγκυρότητά της.

Η επιτροπή λαµβάνοντας υπόψη:

1. την υπ’ αριθ. 20966/2023 ∆ιακήρυξη του ∆ηµάρχου

2. τις υποβληθείσες προσφορές

3. τις διατάξεις του Ν.4412/2016

4. την υπ’ αριθµ. 20447/05-09-2023/Α∆Α:6ΟΓΙΩΛΙ-ΜΗΜ, απόφαση ανάληψης υποχρέωσης (Κ.Α.: 64-7135.001)

5. τη βεβαίωση του Προϊσταµένου της Οικονοµικής Υπηρεσίας, επί της ανωτέρω απόφασης ανάληψης υποχρέωσης, για την ύπαρξη διαθέσιµου ποσού, τη συνδροµή των προϋποθέσεων της παρ 1α του άρθρου 4 του Π∆ 80/2016 και τη δέσµευση στα οικείο Μητρώο ∆εσµεύσεων της αντίστοιχης πίστωσης µε α/α Α/1084

προτείνει προς τη Οικονοµική επιτροπή:
την απόρριψη της προσφοράς του TERRAIN Μονοπρόσωπη Ε.Π.Ε. ως απαράδεκτης, σύµφωνα µε το άρθρο 72 παρ.1 του Ν.4412/2016, λόγω παράλειψης προσκόµισης της εγγύησης συµµετοχής του άρθρου 3.1.2.1 της διακήρυξης, µε την προσφορά του.

Για διαπίστωση των άνω, συντάχθηκε το παρόν πρακτικό, το οποίο αφού αναγνώσθηκε και βεβαιώθηκε, υπογράφεται.

Λευκάδα, 2 Νοεµβρίου 2023

Η Επιτροπή διενέργειας διαγωνισµού και αξιολόγησης προσφορών
1. Γεωργάκη Αγγελική  …..………..………….

2. Πάντζου Ζωή ……………….……………….

3. Βραχνούλας ∆ηµήτρης …...…………………..
Παρακαλούνται τα μέλη της Επιτροπής να αποφασίσουν σχετικά με την έγκριση ή μη του συνημμένου πρακτικού.

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.

· τις διατάξεις του Ν.4412/2016και ιδίως το άρθρο 72

·   τους όρους της υπ΄αριθ. 20966/14-09-2023 με ΑΔΑΜ:23PROC013411274 2023-09-15 Διακήρυξης

· την υπ’ αριθ.   Α.Α.Υ. 20447/5-09-2023 (α/α Α:1084)   (ΑΔΑ:6ΟΓΙΩΛΙ-ΜΗΜ)  και Κ.Α.: 64-7135.001 απόφαση ανάληψης υποχρέωσης και τη βεβαίωση του Προϊσταμένου της Οικονομικής Υπηρεσίας για την ύπαρξη διαθέσιμου ποσού, τη συνδρομή των προϋποθέσεων της παρ 1α του άρθρου 4 του ΠΔ 80/2016 και τη δέσμευση στα οικείο Μητρώο Δεσμεύσεων της αντίστοιχης πίστωσης

·  το από 12-10-2023  πρακτικό ηλεκτρονικής αποσφράγισης και ελέγχου εγγυήσεων της επιτροπής διαγωνισμού

· τις προσφορές που υποβλήθηκαν και τα λοιπά στοιχεία του φακέλου

ΑΠΟΦΑΣΙΖΕΙ ΟΜΟΦΩΝΑ

Την έγκριση του  από 12-10-2023   Πρακτικού της επιτροπής διαγωνισμού και την απόρριψη της προσφοράς του οικονομικού φορέα TERRAIN ΜΟΝΟΠΡΟΣΩΠΗ Ε.Π.Ε ως απαράδεκτης, σύμφωνα με το άρθρο 72 παρ.1 του Ν.4412/2016, λόγω παράλειψης προσκόμισης της απαιτούμενης εγγύησης συμμετοχής του άρθρου 3.1.2.1.της διακήρυξης, με την προσφορά του.

 
Κατά της παρούσας απόφασης χωρεί προδικαστική προσφυγή σύμφωνα με το Βιβλίο IV (άρθρα 345 έως 374) του Ν. 4412/2016.Δεν επιτρέπεται η άσκηση άλλης διοικητικής προσφυγής κατά της ανωτέρω απόφασης

Επισημαίνεται σύμφωνα με το άρθρο 105 παρ.1του Ν.4412/2016, το άρθρο 364 του Ν.4412/2016 και το άρθρο 3.4. της διακήρυξης ότι η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας.


Η απόφαση αυτή πήρε αύξοντα αριθμό: 403/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image2.png]

